Vermeende renosterstropers in die hof | Maroela Media
Argieffoto Foto: wwf.panda.org
"Die mans is Saterdagoggend omstreeks 02:45 in Gravelotte, Limpopo, in hegtenis geneem," het brig. Hangwani Mulaudzi, woordvoerder van die polisie in Limpopo, gesê. "Die polisie het inligting ontvang dat daar na bewering stropery plaasvind op 'n plaas in Gravelotte." Gravelotte is ongeveer 50 km noordwes van Hoedspruit geleë.
"Ons het 'n vuurwapen, waarvan die reeksnommer afgevyl is, opgespoor. Die mans het ook 'n byl en 'n panga by hulle gehad. Die polisie het ook die voertuig, waarmee hulle gery het, gekonfiskeer," het Mulaudzi bygevoeg.
Hy sê die dossier is aan die georganiseerdemisdaad-eenheid oorhandig wat die mans se profiele saamgestel het. Die vuurwapen is ook vir ballistiese toetse geneem om te sien of dit in enige ander misdaad gebruik is.
Die mans sal op aanklag van poging tot stropery en besit van 'n ongelisensieerde vuurwapen in die hof verskyn.
Vyf mans het verlede week in die Phalaborwa-landdroshof verskyn vir die besit van 'n ongelisensieerde vuurwapen. Thulani Siwela (28), Doctog Ngwenyama (36), Given Mashaba (30), Vusi Matsane (45) en Robert Sondlani (38) is ook in Gravelotte in hegtenis geneem nadat hulle glo op pad was om 'n renoster by 'n nabygeleë wildreservaat te stroop. Die polisie het op 'n jaggeweer, waarvan die reeksnommer afgevyl is, 20 rondes ammunisie en drie slagmesse afgekom. -SAPA
Oscar Pistorius-moordverhoor hervat
Malema: 'Mandela se ANC is saam hom dood'
Ek hoop regtig daar word geen genade aan hierdie wreedaards betoon nie, hierdie arme diere word genadeloos doodgemaak en gemartel